b'\n_START_ARTICLE_\nGrb Ob\xc4\x8dine Muta\n_START_PARAGRAPH_\nGrb Ob\xc4\x8dine Muta je upodobljen na \xc5\xa1\xc4\x8ditu poznogotskega stila, sanitske oblike. V rde\xc4\x8dem grbovnem polju je srebrno kolo voza z devetimi naperami. Deseta, zgornja napera manjka, skozi ta presledek pa je kolo nataknjeno na visoko prisekano \xc4\x8drno deblo drevesa, ki raste iz zelenega trohriba. Iz spodnjega dela debla raseta v vsako stran simetri\xc4\x8dno po dva poganjka, od katerih spodnja dva nosita po eno srebrno heraldi\xc4\x8dno ro\xc5\xbeo, zgornja dva pa po tri zlate lipove liste.'